|  |  |  |
| --- | --- | --- |
| **Tantárgy neve:** Iskolai tanítási gyakorlat | **Kódja:** NMB\_AN199G3 | **Kreditszáma:** 3 |
| A tanóra típusa[[1]](#footnote-1): szeminárium és száma: heti 3 (nappali) | | |
| A számonkérés módja (koll./gyj./egyéb[[2]](#footnote-2)): gyakorlati jegy | | |
| A tantárgy tantervi helye (hányadik félév): 2. | | |
| Előtanulmányi feltételek *(ha vannak)*:legalább egy szakmódszertani tanegység teljesítése | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| **Kompetenciák:**   * **Tudás: 4, 5** * **Attitűdök/nézetek: 2, 6, 8** * **Képességek: 1, 3, 7, 9**   **Cél:** A megszerzett szaktudományi és szakmódszertani ismeretek gyakorlatban történő alkalmazása.  **Tartalom:** Az iskolai tanítási gyakorlat című tárgy 3 egységből épül fel: magában foglalja a tanítást, az óraelemzést és a következő órára való felkészülést. A kurzus két szakvezető bemutatóórájával kezdődik, amelyet a hallgatókkal közösen elemeznek, majd előkészítik a következő órát. A félév során a szakvezető által meghatározott sorrendben folyamatosan tanítanak a hallgatók. Az óra elemzésében és a következő órára való felkészülésben minden hallgató részt vesz. A tanítás, az elemzés, és az óravázlat a félévi értékelés alapja. Minden csoportnapra minden hallgatónak óravázlatot kell készíteni, amit a szakvezető értékel. A csoportnapokon a tantárgy módszertanosa képviseli a felsőoktatási intézményt. Az önállóan megtartandó 15 órát a csoport tagjai a csoport szakvezetőjénél teljesítik az év elején megállapított sorrendben. Naponta legfeljebb két órát tarthat a hallgató. Minden órára tanítási tervezettel kell a hallgatónak készülnie, és minden megtartott órát elemzés követ, amit a szakvezető irányít. A szakvezetőnek ügyelni kell arra is, hogy lehetőleg sokféle órát tartson a hallgató. (Új ismeret szerzése, gyakorlás, ellenőrzés, ismétlés stb.) Az osztályzás alapja az óratervezet minősége és a tanítási tevékenység. (Szakmai ismeretek, módszerek, munkaformák, tanári attitűdök stb.)  **Követelmények, a tanegység teljesítésének feltételei:** A csoportos iskolai gyakorlaton minden hallgatónak minden órára vázlatot, vagy tervezetet kell írnia, amit 3 nappal a tanítás előtt el kell juttatni a szakvezetőhöz. A szakvezető értékeli a beadott munkákat. A csoport tagjainak előre kiadott megfigyelési szempontok alapján fel kell készülni az óraelemzésre, és az elemzésen aktívan részt kell venni. Az egyéni tanítási gyakorlatra óratervezetet kell a hallgatónak készíteni, s azt a tanítás előtt meg kell beszélni a szakvezetővel. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező olvasmányok:**  Kagan, S. *Kooperatív tanulás. Önkonet*. Budapest, 2001.  Bozsik – Dobóné – Zimányi. *Anyanyelvi tantárgypedagógiák vázlata*. Líceum Kiadó, Eger, 2003.  Zimányi Árpád (szerk.). *Szöveggyűjtemény az anyanyelvi tantárgypedagógia tanításához*. Líceum Kiadó, Eger, 2004.  *Nemzeti Alaptanterv*, Budapest, 2003.  **Ajánlott irodalom:**  Horváth Attila. *Kooperatív technikák*. Altern füzetek, OKI, Budapest, 1994.  Adamikné Jászó Anna. *Anyanyelvi nevelés az ábécétől az érettségiig*. Trezor Kiadó, 2001.  Fülöp Lajos (szerk.). *Bevezetés a középiskolai anyanyelvi tantárgypedagógiába*. Tankönyv-kiadó, Budapest, 1985. | | |
| **Tantárgy felelőse** (*név, beosztás, tud. fokozat*)**:** Okosné dr. Bozsik Gabriella főiskolai tanár, CSc | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)